google/wiki40b huggingface dataset:
Nowy Targ

Dejiny

Prvá písomná zmienka je z roku 1326. Mestské práva dostalo v 22. júna 1346 od kráľa Kazimíra Veľkého. Kráľ Kazimír Veľký mu udelil zvláštne práva, ktoré spôsobili rýchly rast mesta, ktorý však skončil po ničivom požiari 1601. Od roku 1770 patrilo mesto k rakúskej provincii Halič a roku 1918 pripadlo Poľsku. V 1979 bol v meste pápež Ján Pavol II..

Priemysel

Po celé stáročia hlavným zamestnaním obyvateľov Nového Targu bolo poľnohospodárstvo, spojené s kožušníctvom a obchodom. V roku 1955 vznikli NZPS "Podhale" (Novotargské Závody Kožiarskeho Priemyslu "Podhalie"), ktoré zamestnali viac ako 10 000 pracovníkov. Závody prestali pracovať po 1989 roku, Nový Targ však stále patrí medzi najvýznamnejšie centrá kožiarskeho priemyslu v Poľsku.
Ľudmila Podobová

Životopis

Absolvovala štúdium na Vyššej pedagogickej škole v Bratislave roku 1957, v roku 1961 – 1963 študovala bábkarstvo na DAMU v Prahe. Pôvodne učiteľka. V roku 1940 – 1944 vedúca kostýmovej výpravy v SND v Bratislave, po odchode zo SND viedla detské ochotnícke divadelné súbory a bábkové divadlo na ped. škole v Leviciach. Venovala sa zberateľstvu ľudových krojov a výšiviek pre Slovenské národné múzeum v Martine, na základe toho ju Janko Borodáč angažoval ako kostýmovú výtvarníčku do SND. Navrhovala kostýmy pre inscenácie viacerých režisérov, najmä Janka Borodáča (Kráľ Oidipus, 1941; Cyrano z Bergeracu, 1942) a Jána Jamnického (Viliasm Tell, 1942; Štyria, 1942; Sen noci svätojánskej, 1942; Tanec na plačom, 1943 a i.). Jej kostýmy pre Urbánkovho Škriatka (1942) boli prvým autentickým ľudovým odevom na scéne (pôv. kroje z Horehronia).
Chille

Poloha

Obec má rozlohu 1,96 km². Najvyšší bod je položený 388 m n. m. a najnižší bod 262 m n. m.

Obyvateľstvo

Počet obyvateľov obce je 340 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kontinentálny pohár v ľadovom hokeji 2012/2013

Kontinentálny pohár v ľadovom hokeji 2012/2013 sa aj v tejto sezóne hral bez účasti slovenského tímu. Turnaja sa zúčastnilo 19 klubov z 19 krajín.
Rosnay (Marne)

Poloha

Obec má rozlohu 5,54 km². Najvyšší bod je položený 204 m n. m. a najnižší bod 82 m n. m.

Obyvateľstvo

Počet obyvateľov obce je 311 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sandhya - svetlo môjho života

Obsah

Tento seriál je o mladom dievčati (Sandhya), ktoré sa chce stať policajtkou, no neskôr sa stane manželkou cukrára, ktorý keď odhaľuje jej sen, tak robí všetko preto, aby jej ho splnil. Je to romantický seriál (telenovela), ktorý sa vysielal na TV Doma. Seriál má 1487 častí, pričom jedna epizóda má len 21 minút.
Launay (Eure)

Poloha

Obec má rozlohu 2,26 km². Najvyšší bod je položený 110 m n. m. a najnižší bod 70 m n. m.

Obyvateľstvo

Počet obyvateľov obce je 211 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Richard Genée

Životopis

Narodil sa v rodine divadelníka. Mladosť prežil v Berlíne, kde navštevoval miestne gymnázium a po jeho skončení začal študovať medicínu. Štúdium nedokončil, rozhodol sa študovať hudbu.
V roku 1847 sa stal dirigentom v Danziger Stadttheater, ktoré v tom čase riadil jeho otec. Ako dirigent navštívil Tallinn (vtedy nazývaný „Reval“), Rigu, Kolín nad Rýnom, Aachen aj Düsseldorf.
Komponovať začal najprv opery, Polyphem, oder ein Abenteuer auf Martinique (1856) a Geiger aus Tirol (1857). Neskôr začal písať aj krátke operety, z ktorých najúspešnejšia bola Der Musikfeind (1862). V roku 1868 nastúpil ako dirigent do Theater an der Wien, ktoré bolo centrom viedenskej operety, a kde rok predtým bola premiéra jeho komickej opery pod názvom Der schwartze Prinz. Libretá svojich diel si písal väčšinou sám. Čoskoro sa vďaka tejto skúsenosti stal prekladateľom francúzskych operiet od Offenbacha, Hervého, či Lecocqa.
V roku 1874 napísal libreto k Straussovej operete Netopier (Fledermaus), čo bol začiatok jeho kariéry jedného z najslávnejších libretistov klasickej viedenskej operety. V spolupráci s F. Zellom napísal ďalších 38 libriet pre viacerých skladateľov, napr. Noc v Benátkach (Eine Nacht in Venedig) pre Straussa, Boccaccia pre Suppého, Žobravého študenta (Ein Bettelstudent) či Gasparoneho pre Millöckera, Die Carbonari pre Zellera, Ein Deutschmeister pre Ziehrera a podobne. Okrem toho napísal vyše 20 prekladov francúzskych, či anglických operiet. Zell ani Genée neboli síce žiadni literárni géniovia, ale ich schopnosť spolupráce s hudobnými skladateľmi ako aj zohľadnenie ich požiadaviek a štýlu hudby značne dopomohli ku vzniku a následnému svetovému úspechu viedenskej operety.
Pneumokok

Riziková skupina

Rizikovou skupinou pri ochoreniach spôsobených pneumokokmi sú deti do 5 roku života. Dojčatá sú najviac ohrozenou skupinou. Okrem rizika infekcie sú závažné komplikácie pri deťoch s chronickými ochoreniami, s deťmi po odstránení sleziny, predčasne narodené deti a deti vystavené cigaretovému dymu a deti v kolektívoch. Najviac problematická liečba je v prípade detí s pľúcnymi chorobami, s opakovanými zápalmi stredného ucha, s chronickými ochoreniami obličiek, deťmi trpiacimi cukrovkou a krvnými nádormi.

Zápal stredného ucha

Liečba detí s pneumokokovým zápalom stredného ucha je zložitá. Pokiaľ sa prejaví ochorenie do prvého roku života, je najväčšia pravdepodobnosť opakovania a recidívy. Pri liečbe sa využívajú ušné a nosové kvapky, analgetiká, tekutiny a antibiotiká.

Zápal prínosových dutín

Ochorenie detí s pneumokokovým zápalom prínosových dutín, a teda sinusitída, sa prejavuje horúčkou, bolesťami hlavy a hnisavým výtokom z nosa. Prevažne sa choré dieťa lieči 7 – 10 dní. Pri liečbe pneumokokového zápalu prínosových dutín pomáha teplo, obklad, solux a tiež kvapky s obsahom morskej soli.

Zápal pľúc

Zápal pľúc vyžaduje antibiotickú liečbu. Objavuje sa na konci chrípkového týždňa zvýšenou teplotou, zhoršeným kašľom a boleťou v hrudníku. Vyžaduje si pokoj na lôžku, tekutiny, vitamíny a ľahkú stravu.

Zápal mozgových blán

Najhorším typom pneumokokového ochorenia je zápal mozgových blán, ktorému predchádza zápal pľúc, zápal stredného ucha a zápal prínosových dutín. Napriek liečbe antibiotikami je úmrtnosť pri pneumokokovom zápale mozgových blán nad 20 %.

Sepsa

Sepsa je pneumokoková otrava krvi, kedy sa infekcia dostáva do krvného obehu. Pneumokoky sa dostávajú a usádzajú kdekoľvek v tele. Najčastejšie sa ochorenie vyskytuje u detí s chornickými ochoreniami. Príznaky sú horúčky, vysoké hodnoty testov na zápal a tiež pneumokok v krvi. Liečba prebieha v nemocnici podávaním antibiotík do žily.

Ochrana proti pneumokokom

Voči ochoreniam spôsobeným pneumokokom je možná prevencia očkovaním. Bežne sa očkujú deti do jedného roka, ale často sa nechajú očkovať aj dospelí. V súčasnosti sú dostupné vakcíny Synflorix a Prevenar. Informácie môžete získať aj u svojho obvodného lekára.
Očkovanie chráni voči smrteľným štádiám ochorení spôsobených pneumokokmi. Taktiež slúži ako prevencia väčšiny pneumokokových ochorení. Komplikácie sú menšie, infikovaný lepšie znáša priebeh liečby.
Porča

Prameň

Pramení vo Volovských vrchoch, v podcelku Kojšovská hoľa, na východnom svahu Štóskeho vrchu (865,0 m n. m.) v nadmorskej výške približne 770 m n. m.
Hrádza (stavba)

Hrádza alebo umelá hrádza je zemná, oceľová alebo betónová stavba spravidla lichobežníkového prierezu s výrazne prevládajúcim dĺžkovým rozmerom pozdĺž morského pobrežia, vodného toku alebo naprieč vodným tokom slúžiaca na vzdutie vody (priehrada alebo rybničná nádrž), zadržovanie povodní, ochranu okolitých pozemkov pred záplavami, na spevnenie, úpravu a ochranu brehov či splavnenie toku. Podľa inej definície je to len takáto stavba pozdĺž vodného toku (teda okrem priehrad a rybničných nádrží), podľa ďalšej takáto stavba okrem priehrad (pričom v českej terminológii sa aj priehrada zásadne považuje za „hráz“).

Vplyv na prostredie

Úprava toku vody, či už regulácia brehov toku, alebo vytvorenie priehrady, má komplexné dopady na okolité prostredie. Na území dochádza k hydrologickým zmenám (výška hladiny podzemných vôd) nasledovaným zmenou v rastlinstve a živočíšstve.
Priehradné hrádze spôsobujú ekologickú záťaž najmä zatopením – a tým v podstate zničením – rozsiahlych častí ekosystému. Výstavba priehradných hrádzí sťažuje migráciu niektorých živočíšnych druhov, stabilizácia výšky hladiny rieky pod hrádzou a budovanie regulačných hrádz pozdĺž tokov môže viesť k zániku spoločenstiev prispôsobených na pravidelné záplavy. Prípadné pretrhnutie hrádze môže mať katastrofálne následky pre človeka i prírodu na rozsiahlom území.
Verneiges

Poloha

Obec má rozlohu 7,59 km². Najvyšší bod je položený 453 m n. m. a najnižší bod 397 m n. m.

Obyvateľstvo

Počet obyvateľov obce je 100 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Esclagne

Poloha

Obec má rozlohu 3,52 km². Najvyšší bod je položený 565 m n. m. a najnižší bod 444 m n. m.

Obyvateľstvo

Počet obyvateľov obce je 112 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Motorová nafta

Lodná motorová nafta

Lodná nafta, má spĺňať požiadavky podľa štandardu STN ISO 8217 vydaného 1. septembra 2006. V porovnaní s obyčajnou naftou má väčšiu hustotu a viskozitu.

Hustota

Hustota nafty meraná pri 20 °C v závislosti od jej zloženia kolíše v rozmedzí medzi 0,8 – 0,88 kg.dm⁻³. Nafta s väčšou hustotou má horšiu atomizáciu (rozprášenie na drobné čiastočky), ale zároveň väčšiu prieraznosť lúča. Pri rovnakom vstreknutom objeme poskytne ťažšia nafta vyšší výkon, vplyvom väčšieho množstva dodaného tepla.

Viskozita

Viskozita nafty meraná pri 20 °C sa pohybuje v rozsahu 2,5 – 5. 10⁻⁶ m².s⁻¹. Nízka viskozita zhoršuje mazacie vlastnosti nafty, zvyšuje prienik nafty do skrine palivového čerpadla s následným riedením mazacieho oleja. Naproti tomu sa menej viskózne palivo lepšie rozprašuje. Palivá s vyššou viskozitou sa horšie vznecujú a majú sklon k nedokonalému spaľovaniu.

Teplota vylučovania parafínov

Táto teplota charakterizuje správanie nafty pri nízkych teplotách. Parafíny sa ako prvé pri klesajúcej teplote stávajú tuhými látkami, čím zanášajú palivoé potrubie a môžu spôsobiť až prerušenie dodávky paliva.

Obsah síry

Síra v palive a aj jej zlúčeniny po spálení spôsobujú koróziu častí motora. Preto sa v súčasnosti prechádza na produkciu nízkosírnych palív.
Modrotlačiarska dielňa Hranovnica

Modrotlač v Hranovnici

Výroba modrotlače na Spiši bola rozšírená v oblastiach, kde sa darilo technickej plodine – ľanu. Hranovničania pestovali ľan na predaj a jedna rodina vyrobila ročne až 100/rífov plátna (1 ríf = cca 80 cm). Obec Hranovnica je vzdialená asi 8 km južne od Popradu a jej modrotlač bola v minulosti súčasťou hustej siete modrotlačí na Spiši. Založil ju na začiatku 19. storočia Ján Neher, ktorý zomrel v roku 1828 a po jeho smrti prevzal dielňu Saumel Kozábek, ktorý zomrel v toku 1871 a ďalším majiteľom sa stal v 80 rokoch 19. storočia Michal Urban. Začiatkom 20. storočia prevzal dielňu zať Kornel Montško a po jeho skorej smrti dielňu prebral jeho syn Elemír Montško. Dielňa sa stala vyhľadávaným a uznávaným miestom v okolitých, ale aj vo vzdialených dedinách, pretože ľudia boli s výrobkami Elemíra spokojní (Elemír Montško svoje látky však chodil predávať aj po jarmokoch). Prestíž dielne dokladuje aj vlastníctvo mangľa, ktorý pracoval na princípe gápľa. Tvorila ho 11 metrov dlhá debna, naplnená kameňmi, čím vzniklo potrebne zaťaženie na mangľovaciu plochu. V roku 2005 sa na ňom pod záštitou Podtatranského múzea v Poprade začali prebiehať konverzačné práce. V roku 1974 smrťou Elemíra Montška ukončila modrotlačiarska dielňa prevádzku, keďže Elemír zomrel bezdetný a bez testamentu.

Tlač a farbenie látok

Výroba modrotlače bola technicky a časovo náročným procesom. Po prevzatí plátna od zákazníka ho modrotlačiar označil plieškom, druhý s rovnakým označením dostal zákazník. Tieto pliešky sa nazývajú ciachy. Plátno sa najprv vyváralo, škrobilo a nakoniec vymangľovalo. Mangľovaním sa plátno vyžehlilo a získalo hladký povrch potrebný na rovnomerné odtlačenie vzoru. Mangeľ hranovnickej dielne bol umiestnený v stodole pri dielni a fungoval na konský pohon na princípe gápľa. Kôň chodil dookola a farbiar prehadzoval ozubené kolesá, z ktorých jedno krútilo mangeľ jedným smerom a druhé späť.
Elemír Montško pracoval hlavne s ľanovým plátnom, na ktorom výraznejšie vynikol žiadaný lesk. Avšak manipulácia s ním bola veľmi ťažká a jeho farbenie bolo namáhavé. Na šatky sa používalo jemnejšie bavlnené plátno.

Modrotlačiarske formy

Výrobe foriem sa venovali rytci foriem, ale niektoré formy si vyrábali farbiari alebo aj zákazníci svojpomocne. Na potlačenie okrajov sa používali bordúry a do rohov sa tlačilo pomocou rohových foriem. Na výrobu foriem sa používalo slivkové orechové drevo, najvhodnejšie bolo však hruškové. V podtatranskom múzeu sa nachádza vyše 900 kusov modrotlačiarskych foriem z dielne Elemíra Montška. Patrí medzi najväčšie zbierky tohto druhu na Slovenku. Vo fonde sú zastúpené formy s rastlinnými, geometrickými figurálnymi motívmi, motívmi vtáčikov, poľovnícke výjavy či motív krajinky. V hranovnickej dielni sa využívala aj viac farebná tlač a časté boli kombinácie svetlomodrého vzoru na tmavomodrom podklade, ale aj kombinácia so žltým a zeleným vzorom. Na takéto farbenie sa používali passerové formy.
Kôrovce

Charakteristika

Patria sem dafnie a veslonôžky, sotva viditeľné voľným okom, rovnako ako kraby a morské raky, medzi ktorými sú aj najväčšie dnes žijúce článkonožce. Niektoré kôrovce, napríklad zvínavky, sa prispôsobili suchozemskému životu, no veľká väčšina žije v sladkej vode alebo v moriach. Medzi vodné kôrovce patria jedny z najhojnejších živočíchov na Zemi, ktoré hrajú kľúčovú úlohu v mnohých potravných reťazcoch. Existuje vyše 40 000 druhov kôrovcov. Všetky sú zaradené do 6 tried, 37 radov a 540 čeľadí. Patrí sem aj najväčší článkonožec na svete veľkrab japonský (Macrocheira kaempferi).

Telesné znaky

Kôrovce sa od hmyzu a viacnôžok odlišujú viacerými znakmi.
Majú dva páry tykadiel, zložené oči na stopkách a kutikulu, ktorá je obvykle spevnená uhličitanom vápenatým, hlavne u väčších druhov. Hlava a hruď bývajú prekryté pancierovitým štítom (karapax). Jeho predná časť je často rypákovito predĺžená (rostrum). Hruď má variabilný počet článkov. Bruško sa končí chvostovitým útvarom (telson). Kraby majú bruško krátke, ploché a zasunuté pod karapax.
„Prívesky“ kôrovcov-bežne označované ako nohy-sú dvojvetvové a špecializované na množstvo funkcií, napríklad pohyb, vnímanie prostredia, dýchanie, nosenie vajíčok. Prvý pár predných končatín môže byť predĺžený do chelicer so silnými čeľusťami, ktoré slúžia na obranu,držanie potravy a sexuálnu signalizáciu. Hrudné prívesky, (pereopody), sú typické prítomnosťou žiaber. Bazálna časť niektorých príveskov pomáha pri chodení. Na brušných článkoch sú často párové plávacie prívesky.

Potrava

Kôrovce používajú viacero potravných stratégií. Najväčšie druhy korisť lovia a usmrcujú ju omráčením, rozdrvením alebo roztrhaním. Mnohé druhy sú filtrátormi: hrudné prívesky vystierajú do prúdu vody a zachytávajú do nich malé časti potravy ktoré potom posúvajú do úst. Pancierovky prijímajú potravu pri plávaní-chytajú ju do štetinových štruktúr (setae) na hrudných nôžkach. Malé kôrovce jednoducho zoškrabávajú častice sedimentov a „spásajú“ mikroorganizmy z ich povrchu.

Životný cyklus

U väčšiny druhov sú pohlavia oddelené. Pária sa, kladú vajíčka a starajú sa o ne, dokonca ich nosia v akomsi vrecku alebo ich pridŕžajú nohami. Z vajíčok sa vyliahnu drobné larvy (zoey), ktoré plávajú vo vode, prijímajú potravu a rastú, pričom sa im vyvíjajú telové články a končatiny.
Na Vianočnom ostrove v Indickom oceáne žije populácia asi 100 miliónov červených krabov. Každý rok začiatkom obdobia dažďov sa presúvajú k pobrežiu, kde sa pária a kladú vajíčka. Samce, ktoré tam dorazia skôr, sa ponárajú do mora, aby nahradili stratenú soľ a vlhkosť. Po párení samice zostávajú pri mori ešte asi dva týždne-čakajú, kým vajíčka dozrejú, a potom ich roztrusujú po pobreží.
Kastalia (mytológia)

Kastalia (starogr. Κασταλία – Kastalia, lat. Castalia) je v gréckej mytológii dcéra riečneho boha Achelóia, nymfa rovnomenného prameňa na úbočí Faidrád v Delfách.
Prameň v ktorom žila nymfa Kastalia bol neskôr zasvätený Múzam a mal čarovnú moc, každý kto sa vraj z neho napil sa stal veštcom alebo básnikom. Jej prameň existuje v Delfách dodnes, len jeho účinky už akosi pominuli.
V antickom Grécku pútnici, ktorí prišli do v Delf z náboženských dôvodov sa museli najprv očistiť v prameni Kastalia, ako aj Pýtia, ktorá sa pripravovala pôstom na veštbu, sa v sprievode kňazov ponorila nahá do očistného kúpeľa z tohto prameňa.
Podľa prameňa studničky Kastalie je odvodené slovo "kastalský", prameň (zdroj) básnickej inšpirácie.
Szolnocký obvod

Szolnocký obvod (maď. Szolnoki kistérség) je bývalá administratívna jednotka v Maďarsku v Jasovsko-veľkokumánsko-solnockej župe. Jeho sídlom bolo mesto Szolnok.
Žltý hyperobor

Vnútorná štruktúra

Vzhľadom na súčasné fyzikálne modely hviezd, žltý hyperobor môže obsahovať konvektívne jadro obklopené rádioaktívnou zónou, čo je protikladom hviezd veľkosti Slnka, ktoré pozostávajú z rádioaktívneho jadra obklopeného konvektívnou zónou. Vďaka extrémne vysokému tlaku v jadrách žltých hyperobrov, časti jadra, prípadne celé jadro je tvorené z degenerovaného plynu.

Chromosféra

Vďaka absolútnej veľkosti týchto hviezd, navyše so silným magnetickým poľom a veľkým uvoľňovaním energie, žlté hyperobry sú menej efektívne v udržiavaní povrchového materiálu ako iné druhy hviezd. Z toho dôvodu majú veľmi veľkú, rozšírenú atmosféru. Niekedy je možné identifikovať disk prachu a plynu, ktorý poskytuje možnosť vzniku planetárnych sústav okolo týchto hviezd.
Problém siedmich mostov

Problém siedmich mostov mesta Kaliningrad (po rusky Калининград, do 4. júla 1946 po nemecky Königsberg, po poľsky Królewiec, po slovensky Kráľovec) je slávny, ale už vyriešený matematický problém založený na skutočnom mieste a skutočnej udalosti.
Mesto Kaliningrad sa rozprestiera na brehoch a ostrovoch rieky Pregoly. Medzi jednotlivými brehmi a ostrovmi vedie sedem mostov. Obyvateľov mesta zaujímalo, či môžu pri svojich promenádach prejsť všetky mosty takým spôsobom, že sa dostanú opäť do pôvodného miesta, bez toho aby nejaký most prešli viackrát.
Leonhard Euler nahradil všetky časti súše vrcholmi a všetky mosty hranami spájajúcimi tieto vrcholy. Týmto spôsobom previedol tento problém na úlohu nájsť taký ťah v grafe, ktorý by obsahoval každú hranu práve raz. Takýto ťah nazývame Eulerovský ťah.

Riešenie

Veta: Neorientovaný graf  má uzavretý Eulerovský ťah práve vtedy ak je súvislý a ak  platí 
Veta: Ak  je súvislý, neorientovaný graf ktorý obsahuje práve 2 vrcholy pre ktoré platí  hovoríme, že graf má otvorený Eulerovský ťah.
Tieto 2 vety nám hovoria o tom, že ak obrázok chcem nakresliť jedným ťahom potom do všetkých vrcholov musí smerovať párny počet hrán resp. práve do dvoch nepárny počet.
Z obrázkov teda už vidíme, že obyvatelia mesta Kaliningrad nemohli prejsť všetky mosty práve 1-krát a to ani v tom prípade ak by sme zrušili podmienku, že sa musia vrátit na rovnaké miesto.
Comines (Nord)

Poloha

Obec má rozlohu 16,02 km². Najvyšší bod je položený 24 m n. m. a najnižší bod 11 m n. m.

Obyvateľstvo

Počet obyvateľov obce je 12 493 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Mars-d’Outillé

Poloha

Obec má rozlohu 38,04 km². Najvyšší bod je položený 168 m n. m. a najnižší bod 74 m n. m.

Obyvateľstvo

Počet obyvateľov obce je 2 233 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cena Petra Dubovského 2014

Cena Petra Dubovského 2014 bol 15. ročník ocenenia pre slovenského futbalistu do 21 rokov. Vyhlásenie sa uskutočnilo 28. marca 2015  v Žiline, v tamojšom Mestskom divadle. Ocenenie pre mladých futbalistov sa odovzdáva za uplynutý rok súbežne s Cenou Jána Popluhára, Futbalistka roka, Tréner roka, Najlepší hráč Fortuna ligy, Najlepší rozhodca, Cena fanúšikov a ceny pre Najlepšieho futsalistu.
Patrik Ščibran

Klubový hokej

Je známy z niekoľkoročného pôsobenia v Poprade. V sezóne 2004/05 hrával v nemeckom klube HC Rostock, pred ďalším ročníkom sa vrátil do slovenskej najvyššej súťaže a podpísal zmluvu s tímom HKm Zvolen, sezónu však ukončil v poľskom klube Cracovia Krakov. Ďalší ročník začal znovu vo Zvolene, 31. januára 2007 bol poslaný na hosťovanie do prvoligovej Banskej Bystrice.

Reprezentácia

V slovenskej reprezentácii odohral 3 zápasy, neskóroval.
Montrozier

Poloha

Obec má rozlohu 46,78 km². Najvyšší bod je položený 886 m n. m. a najnižší bod 538 m n. m.

Obyvateľstvo

Počet obyvateľov obce je 1432 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Selle-en-Hermoy

Poloha

Obec má rozlohu 19,56 km². Najvyšší bod je položený 156 m n. m. a najnižší bod 112 m n. m.

Obyvateľstvo

Počet obyvateľov obce je 796 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Treteau

Poloha

Treteau má rozlohu 31,28 km². Najvyšší bod je položený 307 m n. m. a najnižší bod 253 m n. m.

Obyvateľstvo

Treteau má 552 obyvateľov (2009).
Graf vývoja obyvateľstva:
Zdroje: INSEE
Nana Muschurisová

Osobný život

19. decembra 1960 sa vydala za Georgiosa Petsilasa, kapelníka, skladateľa a gitaristu jej dlhoročného sprievodného orchestra Athenians. Narodili sa im dve deti - syn Nicolas (* 13. február 1968) a dcéra Hélène (* 7. júl 1970). V roku 1976 sa rozviedli. Obe deti nasledujú rodičov v umeleckej práci -  Nicolas je filmový tvorca, Hélène vydala v roku 2004 pod menom Lénou album Any Given Day.
13. januára 2003 sa stal jej manželom jej dlhoročný partner André Chapelle. Žijú striedavo v Ženeve a Paríži.
Ay (Marne)

Poloha

Obec má rozlohu 10,43 km². Najvyšší bod je položený 267 m n. m. a najnižší bod 68 m n. m.

Obyvateľstvo

Počet obyvateľov obce je 4 041 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Clément (Gard)

Poloha

Obec má rozlohu 5,04 km². Najvyšší bod je položený 238 m n. m. a najnižší bod 40 m n. m.

Obyvateľstvo

Počet obyvateľov obce je 289 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eurylochos (syn Aigypta)

Eurylochos (starogr. Εὐρύλοχος – Eurylochos) je v gréckej mytológii syn egyptského kráľa Aigypta a jeho manželky Kaliadny.
Eurylochos bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Keď sa potom konala hromadná svadba a Eurylochos si bral za manželku Autonoé, ani netušil, že Danaos prikázal dcéram, aby svojich manželov počas svadobnej noci zavraždili. Okrem najmladšej Hyperméstry, všetky dcéry príkaz otca splnili a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.
Ribaute

Poloha

Obec má rozlohu 9,41 km². Najvyšší bod je položený 306 m n. m. a najnižší bod 68 m n. m.

Obyvateľstvo

Počet obyvateľov obce je 268 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Monceau-le-Waast

Poloha

Obec má rozlohu 5,41 km². Najvyšší bod je položený 106 m n. m. a najnižší bod 68 m n. m.

Obyvateľstvo

Počet obyvateľov obce je 241 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Volovec (vrch v Západných Tatrách)

Turizmus

Volovec je prístupný napríklad výstupom od Ťatliakovej chaty. Poskytuje krásne výhľady na slovenskú a poľskú stranu Západných Tatier.
Couëron

Poloha

Obec má rozlohu 44,03 km². Najvyšší bod je položený 74 m n. m. a najnižší bod 0 m n. m.

Obyvateľstvo

Počet obyvateľov obce je 19 085 (2011).
Nasledujúci graf zobrazuje vývoj počtu obyvateľov v obci.
Zdroje: INSEE